הנדון: בקשה לקבלת מידע לפי חוק חופש המידע, התשנ"ח-1998
סימוכין: בקשה מיום  2.8.21

1. לאחר שבחנו את הבקשה שבסימוכין לפי חוק חופש המידע התשנ"ח-1998, לקבלת  מידע על אודות התדיינות בסכסוכי משפחה הריני משיבה לך שהחלטנו לקבלה חלקית.
2. ראה להלן נתונים סטטיסטיים על אודות מספר התיקים שנפתחו על פי חוק הסדר התדיינויות בסכסוכי משפחה ואת כמות בקשות לביטול או שינוי הסכם גירושין שהוגשו בחלוקה לפי שנים. יובהר, כי רמת הדיוק של הנתונים על אודות ביטול או שינוי הסכם גירושין במערכות המחשוב אינה מספקת כדי ביצוע ניתוחים סטטיסטיים או הסקת מסקנות תקפה. 
3. אין ברשותנו ריכוז של המידע המבוקש על אודות כמות התיקים שהסתיימו בפסק דין והמשיכו אחר כך לפתיחת תיק גירושין בבית המשפט וכמות הבקשות להסדר התדיינות שנפתחו בבית הדין הרבני והמשיכו אחר כך לבית המשפט לענייני משפחה.
מטבע הדברים, במערכת אשר במסגרתה מתנהלים הליכים רבים מסוגים שונים ורבים, קיימים אינסוף של פילוחים אפשריים, שרובם הגדול אינם מקבלים ביטוי במערכות הממוחשבות. כמו כן, בהתאם לסעיף 7(ה) לחוק, רשות ציבורית אינה מחויבת לעבד את המידע לצרכיו של המבקש אלא רק מידע כפי שהוא מצוי בידי הרשות הציבורית. 
למעלה מן הצורך, יצוין כי לצורך הפקת המידע, ככל שהוא קיים ברשותנו,  תידרש כניסה לכל תיק ותיק באופן פרטני ולחילוץ המידע המבוקש מתוך התיקים, דבר שיהיה כרוך בהקצאת משאבים בלתי סבירה. לפיכך, אין בידנו להיעתר לבקשתך לקבלת מידע זה, כאמור, בין היתר, על יסוד סעיפים 8(1) ו-8(3) לחוק. 
4. כנגד החלטה זו אתה רשאי להגיש עתירה מנהלית לבית המשפט לעניינים מנהליים בירושלים. 
5. אנו לרשותך ככל שידרש.

